Ir-Regolament Tal-Kummissjoni (KE) Nru 1227/1999
tat-28 ta' Mejju 1999
dwar il-format tekniku għat-trasmissjoni ta' statistiki tas-servizzi ta' l-assigurazzjoni
(Test b'relevanza għaż-ŻEE)
IL-KUMMISSJONI TAL-KOMUNITAJIET EWROPEJ,
Wara li kkunsidrat it-Trattat li jistabbilixxi l-Komunità Ekonomika Ewropea,
Wara li kkunsidrat ir-Regolament tal-Kunsill (KE, Euratom) Nru 58/97 ta' l-20 ta' Diċembru 1996 dwar l-istatistiki strutturali tan-negozju [1], kif l-aħħar emendat bir-Regolament (KE, Euratom) Nru 410/98 [2], u b'mod partikolari l-Artikolu 12(viii) tiegħu,
(1) Billi r-Regolament (KE, Euratom) Nru 58/97 stabbilixxa qafas komuni għall-produzzjoni ta' statistiki tal-Komunità dwar l-istruttura, l-attività, ir-rendiment u l-kompetittività tas-settur ta' l-assigurazzjoni fil-Komunità;
(2) Billi huwa meħtieġ li jiġi speċifikat il-format tekniku għat-trasmissjoni ta' l-istatistika tas-servizzi ta' l-assigurazzjoni;
(3) Billi l-miżuri li għalihom hemm provdut f'dan ir-Regolament huma skond l-opinjoni tal-Kumitat tal-Programm ta' l-Istatistika,
ADOTTAT DAN IR-REGOLAMENT:
L-Artikolu 1
Il-format tekniku li hemm referenza għalih fl-Artikolu 9 tar-Regolament (KE, Euratom) Nru 58/97 huwa definit fl-Anness ta' dan ir-Regolament.
L-Artikolu 2
L-Istati Membri għandhom japplikaw dan il-format għad-data dwar is-sena ta' referenza 1996 u s-snin ta' wara.
L-Artikolu 3
Dan ir-Regolament għandu jidħol fis-seħħ fl-20 ġurnata wara li jkun ippubblikat fil-Ġurnal Uffiċjali tal-Komunitajiet Ewropej.
Dan ir-Regolament għandu jorbot fl-intier tiegħu u japplika direttament fl-Istati Membri kollha.
Magħmul fi Brussel, fit-28 ta' Mejju 1999.